SL Uradni list Evropske unije C 84/14

Informativno obvestilo – geografske označbe Republike Koreje

2009/C 84/11

V okviru pogajanj, ki trenutno potekajo za sklenitev sporazuma o prosti trgovini z Republiko Korejo, se proučuje zaščita spodaj navedenih imen (kot geografskih označb), ki so registrirana v Republiki Koreji v skladu z zakonom o nadzoru kakovosti kmetijskih proizvodov (Agricultural Products Quality Control Act), v Evropski skupnosti. Imena na tem seznamu dopolnjujejo imena, ki so že bila objavljena z namenom ugovora 7.6.2008 v UL C 141/15, katerih zaščita v ES se tudi še naprej preučuje.

V zvezi s proizvodi, ki se uvrščajo v področje uporabe Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1), se proučuje zaščita z vključitvijo v register, kot določa člen 7 navedene uredbe.

Komisija poziva države članice ali tretje države ali katere koli fizične ali pravne osebe z zakonitim interesom, ki imajo sedež ali stalno prebivališče v državi članici ali tretji državi, da vložijo ugovor z vložitvijo ustrezno utemeljene izjave.

Izjavo o ugovoru mora Evropska komisija prejeti v dveh mesecih po datumu te objave.

Izjave o ugovoru so sprejemljive le, če so vložene v zgoraj navedenem roku in če utemeljijo, da bi zaščita predlaganega imena:

(a) bila v koliziji z imenom rastlinske sorte ali živalske pasme, zaradi česar je verjetno, da bi tako ime zavedlo potrošnika glede resničnega porekla proizvoda (člen 3(2) Uredbe (ES) št. 510/2006);

(b) bila homonim ali delni homonim imena, ki je že registrirano po Uredbi (ES) št. 510/2006, in bi privedla do situacij, opisanih v členu 3(3) Uredbe;

(c) zaradi ugleda, slovesa in trajanja rabe blagovne znamke verjetno zavedla potrošnika glede resničnega porekla proizvoda (člen 3(4) Uredbe (ES) št. 510/2006);

(d) ogrozila obstoj popolnoma ali delno enakega imena ali blagovne znamke ali obstoj proizvodov, ki so bili najmanj pet let pred dnem objave tega obvestila že zakonito na trgu (člen 7(3)(c) Uredbe (ES) št. 510/2006);

(e) ali če lahko zagotovijo podatke, na podlagi katerih se lahko sklepa, da je ime, zaščito katerega se proučuje, generično v smislu člena 3(1) Uredbe (ES) št. 510/2006.

Zgoraj navedena merila se ocenijo glede na ozemlje Skupnosti; v primeru pravic intelektualne lastnine to pomeni samo ozemlje ali ozemlja, kjer so navedene pravice zaščitene.

Izjave o ugovoru se pošljejo na naslednji e-naslov: AGRI-A2@ec.europa.eu

To obvestilo ne posega v možnost vloge za registracijo imen Republike Koreje v skladu s členom 5(9) Uredbe (ES) št. 510/2006.

Seznam geografskih označb za kmetijske proizvode in živila (2)

* Opomba: KP: kmetijski proizvod; PP: predelani proizvod; PŽ: proizvod živalskega izvora; GP: gozdni proizvod

1. Kmetijski proizvodi in proizvodi živalskega izvora

Reg. št. (3) Proizvod (4) Predlagano ime za registracijo (5) Ime v angleščini (6) Opomba (7) Morebitni ustrezni razred blagovne znamke (8) Pripombe (9) 46 Lubenice Haman Subak ( ) Haman Watermelon KP 31 47 Proizvodi iz ginsenga Goryeo Insamjepum ( ) Korean Ginseng Products PP 31 48 Proizvodi iz ginsenga Goryeo Hongsamjepum ( ) Korean Red Ginseng Products PP 31 49 Ječmen Gunsan Chalssalborissal ( ) Gunsan Glutinous Barley KP 30 50 Zeleni čaj Jeju Nokcha ( ) Jeju Green Tea PP 30 51 Govedina Hongcheon Hanwoo ( ) Hongcheon Hanwoo Beef PŽ 29





2. Gozdni proizvodi

Reg. št. Proizvod Predlagano ime za registracijo Ime v angleščini Opomba Morebitni ustrezni razred blagovne znamke Pripombe 15 Plodovi drena Gurye Sansuyu ( ) Gurye Corni fructus GP 31 16 Drevesni sok Gwangyang baekunsan Gorosoe ( ) Gwangyang baekunsan Acer mono sap GP 32

(1) UL L 93, 31.3.2006, str. 12.

(2) Seznam, kot so ga predložili organi Republike Koreje v okviru pogajanj, ki trenutno potekajo za sklenitev sporazuma o prosti trgovini. Izpisek iz korejske zbirke podatkov z registriranimi geografskimi označbami (Agricultural Products Quality Control Act No. 7675, 4.8.2005).

(3) V stolpcu „Reg. št.“ so podatki, ki so jih predložili organi Republike Koreje.

(4) V stolpcu „Proizvod“ so podatki, ki so jih predložili organi Republike Koreje.

(5) V stolpcu, kjer je navedena transkripcija v angleščino, so podatki, ki so jih predložili organi Republike Koreje.

(6) V stolpcu „Ime v angleščini“ so podatki, ki so jih predložili organi Republike Koreje.

(7) V stolpcu „Opomba“ so podatki, ki so jih predložili organi Republike Koreje.

(8) Podatke iz stolpca „Morebitni ustrezni razred blagovne znamke“ organi Republike Koreje niso predložili. So zgolj informativni. Temeljijo na mednarodni klasifikaciji proizvodov in storitev (Nicejska klasifikacija).

(9) Podatke iz stolpca „Pripombe“ organi Republike Koreje niso predložili. So zgolj informativni.